stanford-oval/wikipedia huggingface dataset:
Emil Rautela

Emil Frithiof Rautela (sukunimi vuoteen 1919 Rautell; 14. syyskuuta 1870 Helsinki – 22. maaliskuuta 1951 Kerava) oli suomalainen asemapäällikkö ja vapaa-ajattelija.
Rautelan vanhemmat olivat ylijunailija David Rautell ja Maria Sofia Paananen. Hän pääsi ylioppilaaksi Oulun yksityislyseosta 1890 ja valmistui filosofian kandidaatiksi 1894.
Rautela oli valtion rautateiden palveluksessa 2. kirjurina vuodesta 1898, 1. kirjurina vuodesta 1903 ja viimeksi asemapäällikkönä Alapitkässä vuodesta 1906, Siuntiossa vuodesta 1914, Kokkolassa vuodesta 1916, Keravalla vuodesta 1920 ja Helsingissä vuodesta 1927. Hän oli junien kannattavuuslaskelma-komitean ja liikenneoppikurssi-komitean jäsenenä vuonna 1910.
Rautela oli Vapaa Ajatus -lehden avustajana ja kirjoitti lehteen nimimerkeillä Monisti, E. F. R. ja M-sti vuosina 1910–1917. Suurin osa Rautelan artikkeleista oli suomennoksia ulkomaisten ateistien ja vapaa-ajattelijoiden kirjoituksista. Rautela oli myös vuonna 1936 Helsinkiin perustetun siviilirekisteriin kuuluvien yhdistyksen ensimmäinen puheenjohtaja 1936–1938 ja yhdistyksen ensimmäinen toimisto- ja kokoontumispaikka sijaitsi Rautelan asemapäällikön toimistoasunnossa. Yhdistys toimii nykyisin nimellä Helsingin vapaa-ajattelijat.
Emil Rautela oli naimisissa vuodesta 1900 Maria Magdalena Mandelinin kanssa.
Bohuslav Sobotka

| Bohuslav Sobotka |
| --- | --- |
 Sobotka Prahassa vuonna 2015
Tšekin pääministeri
 29.1.2014–13.12.2017  
Presidentti:  Miloš Zeman
Varapääministeri:  Andrej Babiš Pavel Bělobrádek
Edeltäjä:  Jiří Rusnok
Seuraaja:  Andrej Babiš
ČSSD:n puheenjohtaja
 18. maaliskuuuta 2011 – 15. kesäkuuta 2017  
Edeltäjä:  Jiří Paroubek
Seuraaja:  Milan Chovanec
Henkilötiedot
Syntynyt: 23. lokakuuta 1971 (ikä 52) Telnice, Tšekkoslovakia
Puoliso:  Olga Pekárková (2003–2018)
Tiedot
Puolue:  ČSSD (entinen)
 Nimikirjoitus
Bohuslav Sobotka (s. 23. lokakuuta 1971 Telnice, Tšekkoslovakia) on tšekkiläinen poliitikko, maansa pääministeri 2014–2017 ja Tšekin sosiaalidemokraattisen puolueen (ČSSD) johtaja 2011–2017.
Sobotka toimi vuosina 2002–2006 valtiovarainministerinä. Sobotka johti puolueensa maan suurimmaksi lokakuun 2013 vaaleissa ja muodosti hallituksen ANO 2011:n ja KDU-ČSL:n kanssa.
Elämä

Sobotka syntyi vuonna 1971 pienessä Telnicen kylässä lähellä Brnoa, mutta muutti lapsena lähellä sijaitsevaan Slavkov u Brnaan. Hän valmistui maisteriksi Brnon Masarykin yliopiston oikeustieteellisestä tiedekunnasta vuonna 1995.
ČSSD:hen Sobotka liittyi jo vuonna 1989. Seuraavana vuonna hän oli mukana perustamassa puolueen nuorisojärjestöä. Valtakunnanpolitiikkaan hän nousi vuonna 1996, kun hänet valittiin Tšekin edustajainhuoneen jäseneksi. Alun perin Sobotka kuului puolueessaan sen puheenjohtaja Miloš Zemanin tukijoihin, mutta lopulta hän ei äänestänyt tätä kun hän pyrki presidentiksi vuonna 2003. Tämä jäi pysyväksi konfliktiksi miesten välille.
Vuoden 2002 parlamenttivaalien jälkeen Sobotka nousi maan valtiovarainministeriksi ja ensimmäiseksi varapääministeriksi Vladimír Špidlan hallitukseen. Sobotkan johtama valtiovarainministeriö kohtasi kaudellaan suuren velkavajeen, jota se ei pystynyt korjaamaan. Samaan aikaan suoritetut valtionyhtiöiden laajat yksityistämiset ovat jälkikäteen keränneet kritiikkiä niissä ilmenneiden epäselvyyksien vuoksi.
Vuonna 2003 Sobotka nousi myös puolueensa puheenjohtajistoon, ja hän toimi ČSSD väliaikaisena puheenjohtajana vuodenvaihteessa 2005–2006 ennen kuin Jiří Paroubek valittiin tehtävään. Sobotka valittiin ČSSD:n pysyväksi puheenjohtajaksi maaliskuussa 2011. Seuraaviin vaaleihin hän asetti tavoitteekseen nostaa ČSSD:n Tšekin suurimmaksi puolueeksi ja kumota joitain silloisen oikeistohallituksen uudistuksia. Sobotka puolusti puheenjohtajuuttaan onnistuneesti vuosina 2013, 2015 sekä 2017.
Vuoden 2013 ennenaikaisissa parlamenttivaaleissa ČSSD sai suurimpana puolueena 20,5 prosenttia äänistä. Sobotkaa kuitenkin kritisoitiin odotettua huonommasta tuloksesta, ja puolueen sisäinen oppositio yhdessä presidentti Zemanin kanssa yritti kammeta hänet hallituksen muodostajan paikalta vain tunteja tulosten julkistuksen jälkeen. Sobotka kutsui tätä vallankaappausyritykseksi ja kieltäytyi eroamasta. 95 päivää kestäneiden neuvottelujen jälkeen ČSSD muodosti hallituksen ANO 2011 ja KDU-ČSL puolueiden kanssa ja Sobotka nousi pääministeriksi.
Pääministerikaudellaan Sobotka tunnettiin omien liittolaistensa suosimisesta sekä toistuvista konflikteista valtiovarainministeri Andrej Babišin sekä presidentti Zemanin kanssa. Pääministeri erottikin Babišin juuri ennen vuoden 2017 parlamenttivaaleja. Huonojen kannatuslukujen painostamana Sobotka erosi ČSSD:n puheenjohtajan paikalta kesäkuussa 2017, mutta pysyi pääministerinä seuraaviin vaaleihin saakka. Vaaleissa ČSSD koki murskatappion ja Sobotka jäi puolueessaan sivuraiteille omasta läpimenostaan huolimatta. Sobotka ilmoitti luopuvansa parlamentaarikon mandaatistaan maaliskuussa 2018. ČSSD:stä hän erosi automaattisesti jätettyään jäsenmaksunsa maksamatta vuonna 2021.
Poliitikon uransa jälkeen Sobotka on vältellyt julkisuutta. Vuonna 2024 hän työskenteli Tšekissä sijaitsevassa monikansallisessa yrityksessä, joka valmistaa terveydenhoitoalan laitteita.
Yksityiselämä

Sobotkalla on kaksi poikaa ex-vaimonsa Olga Pekárovan kanssa. Pari meni naimisiin vuonna 2003 ja erosi 2018.
Aiheesta muualla

Kuvia tai muita tiedostoja aiheesta Bohuslav Sobotka Wikimedia Commonsissa
Enonlahti (Mäntyharju)

Enonlahti (aiemmin maakirjoissa sekä yhä usein puhekielessä Enolahti) on Mäntyharjun kuntaan kuuluva kylä. Se sijaitsee kirkasvetisen Enonveden rannalla. Karkeasti kuvattuna Enonlahden alue rajoittuu pohjoisessa Pertunmaan kuntaan, idässä Pärnämäen kylään, etelässä Ahveniston kylään ja lännessä Enonveteen.
Enonlahti on todennäköisesti saanut nimensä järven Enonvesi mukaan, jonka itärantaa kylä myötäilee. Järven saaret Eräsaari, Kapasaari, Matusaari ja Koivusaari kuuluvat myös Enonlahden kylään.
Aiheesta muualla

Enonveden kylien historia (Arkistoitu – Internet Archive)
↑  Mikkelin läänin maakirja, I 1905-1905, Mäntyharju - Kansallisarkisto | Asiointipalvelu Astia astia.narc.fi. Viitattu 10.10.2024.
Electric Café

| Electric Café Kraftwerk |
| --- | --- | --- |

Studioalbumin tiedot
 Äänitetty : 1982-1986
 Julkaistu: 1986
 Tuottaja(t): Ralf Hütter, Florian Schneider
 Tyylilaji: Elektroninen musiikki
 Kesto: 35.38
 Levy-yhtiö: EMI
Kraftwerkin muut julkaisut
| Computerwelt 1981 | Electric Café 1986 | The Mix 1991 |
Electric Café on Kraftwerkin albumi, joka julkaistiin 1986. Albumin tekeminen aloitettiin jo vuonna 1982 (jolloin työniminä olivat Technicolour ja Techno Pop), mutta julkaisu viivästyi Ralf Hütterin vakavan pyöräilyonnettomuuden vuoksi. Yhtye oli tämän jälkeen myös huolissaan albumin tuotannollisesta laadusta, ettei albumi edustaisi aikansa huippua, joten albumin materiaalia työstettiin reilusti uusiksi.
Albumista julkaistiin englannin, saksan ja espanjankieliset versiot. Se oli ensimmäinen Kraftwerk-albumi, joka luotiin käyttäen pääasiassa digitaalista laitteistoa. Kappale "Der Telefonanruf" oli yhtyeen ainoa kappale, jossa Karl Bartos toimi laulajana.
Albumia pidettiin yleisesti steriilimpänä ja vähemmän innostavana kuin sen neljä vuotta aiemmin ilmestynyttä edeltäjää, Computerweltiä. Jotkut kriitikot ovat tuoneet esille kappaleita yhdistävän vahvan teeman puutteen verrattuna neljään aiempaan albumiin.
Vuonna 2009 julkaistussa, remasteroiduista albumeista koostuvassa The Catalogue -paketissa albumi julkaistiin nimellä Techno Pop, joka oli myös toinen albumin alkuperäisistä projektinimistä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Boing Boom Tschak" | 2.57 |  |  |  |  |  |  |  |
| 2. | "Techno Pop" | 7.42 |  |  |  |  |  |  |  |
| 3. | "Musique Non-Stop" | 5.45 |  |  |  |  |  |  |  |
| 4. | "Der Telefonanruf" | 8.03 |  |  |  |  |  |  |  |
| 5. | "Sex Objekt" | 6.51 |  |  |  |  |  |  |  |
| 6. | "Electric Café" | 4.20 |  |  |  |  |  |  |  |
| Englanninkielinen versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Boing Boom Tschak" | 2.57 |  |  |  |  |  |  |  |
| 2. | "Techno Pop" | 7.42 |  |  |  |  |  |  |  |
| 3. | "Musique Non-Stop" | 5.45 |  |  |  |  |  |  |  |
| 4. | "The Telephone Call" | 8.03 |  |  |  |  |  |  |  |
| 5. | "Sex Object" | 6.51 |  |  |  |  |  |  |  |
| 6. | "Electric Café" | 4.20 |  |  |  |  |  |  |  |
| Espanjankielinen versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | "Boing Boom Tschak" | 2.57 |  |  |  |  |  |  |  |
| 2. | "Techno Pop" | 7.42 |  |  |  |  |  |  |  |
| 3. | "Musique Non-Stop" | 5.45 |  |  |  |  |  |  |  |
| 4. | "The Telephone Call" | 8.03 |  |  |  |  |  |  |  |
| 5. | "Objeto Sexual" | 6.51 |  |  |  |  |  |  |  |
| 6. | "Electric Café" | 4.20 |  |  |  |  |  |  |  |
Aiheesta muualla

Electric Café Discogsissa. (englanniksi)
Electric Cabaret

| Electric Cabaret Infernal |
| --- | --- | --- |

Studioalbumin tiedot
 Äänitetty : 2008
 Julkaistu: 11. elokuuta 2008
 Tuottaja(t): Lina Rafn, Paw Lagermann
 Tyylilaji: dance
 Kesto: 56.59
 Levy-yhtiö: Border Breakers
Muut kannet
 Deluxe Edition
Listasijoitukset
  2.
muut julkaisut
| From Paris to Berlin 2004 | Electric Cabaret 2008 | Fall from Grace 2010 |
Singlet albumilta Electric Cabaret
 ”Downtown Boys” Julkaistu: 14. huhtikuuta 2008  ”Whenever You Need Me” Julkaistu: 4. elokuuta 2008  ”Electric Light” Julkaistu: 28. joulukuuta 2008  ”Redefinition” Julkaistu: 27. huhtikuuta 2009
Electric Cabaret on dance-duo Infernalin neljäs studioalbumi. 
"Downtown Boys" oli ensimmäinen single, joka julkaistiin albumilta, ja seuraavat "Whenever You Need Me" ja "Electric Light". 
Albumi julkaistiin 11. elokuuta 2008 Euroopassa. Albumi oli myynyt kolmen viikon jälkeen kultaa Tanskassa ylittämällä 25 000 myydyn levyn määrän.
Kappaleet

Downtown Boys – 4.14
Whenever You Need Me – 3.55
Electric Light – 3.54
Punk Disco – 3.45
Burning Up – 3.31
Because Uhh – 3.37
Days Full of Loving – 3.40
Silver Surfer – 5.44
Redefinition – 4.17
Dead or Alive – 3.37
Back to Youth – 4.08
Mr. Money – 3.20
I Feel Like Screaming – 3.41
Behind the Music – 5.36
Arvostelut

Ekstra Bladet:
Bones (The Killersin kappale)

| ”Bones” The Killers |
| --- | --- | --- |

Singlen tiedot
 Albumilta: Sam’s Town
 B-puoli: ”Daddy’s Eyes”
 Äänitetty : 2006
 Julkaistu: 27. marraskuuta 2006
 Formaatti: CD, vinyyli, DVD
 Tekijä(t): Brandon Flowers, Mark Stoermer, Ronnie Vannucci
 Tuottaja(t): Flood, Alan Moulder, The Killers
 Tyylilaji: alternative rock
 Kesto: 03.46
 Levy-yhtiö: Island Records, Lizard King
The Killersin muut singlet
| ”When You Were Young” 2006 | ”Bones” 2006 | ”Read My Mind” 2007 |
Bones on yhdysvaltalaisen rockyhtye The Killersin kappale, joka julkaistiin toisena singlenä yhtyeen toiselta studioalbumilta Sam’s Town 27. marraskuuta 2006. Kappale on yhtyeen jäsenten Brandon Flowersin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.
”Bones” ylsi Britannian singlelistalla parhaimmillaan sijalle 15.
Kappaleet > CD ja 7 tuuman vinyyli

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Bones | 3.46 |  |  |  |  |  |  |  |
| 2. | Daddy’s Eyes | 4.13 |  |  |  |  |  |  |  |
|  |  | 7.59 |  |  |  |  |  |  |  |
Kappaleet > DVD-julkaisu

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Bones (musiikkivideo)  | 3.46 |  |  |  |  |  |  |  |
| 2. | When You Were Young (musiikkivideo)  | 5.33 |  |  |  |  |  |  |  |
|  |  | 9.19 |  |  |  |  |  |  |  |
Kokoonpano

Brandon Flowers – laulu
Dave Keuning – kitara
Mark Stoermer – basso
Ronnie Vannucci – rummut, lyömäsoittimet
Arthur Fuhrmann

Arthur Heinrich Fuhrmann (saks.   ['fuːʁman] 11. maaliskuuta 1930 Hannover, Saksa – 5. helmikuuta 2013 Helsinki) oli suomalainen, saksalaissyntyinen muusikko, joka toimi säveltäjänä, kapellimestarina, sovittajana ja sanoittajana.
Elämäkerta

Fuhrmannin isä oli käyrätorven soittaja, joka soitti myös viulua ja opetti musiikkia. Fuhrmannin isä soitti Hannoverin sinfoniaorkesterissa sekä oopperassa/teatterissa, jotka olivat samaa taloa. Arthurin isä johti myös soittokuntia, sovitti musiikkia ja teki kaikenlaista muuta musiikkiin liittyvää.
Arthur Fuhrmann pääsi isänsä mukana jo lapsena teatteriin mukaan. Hän oli mukana näytelmissä erilaisissa lapsirooleissa sekä oopperan kuorossa vuosina 1933–1943. Ensimmäiset hänen soittamansa instrumentit olivat viulu ja trumpetti. Arthur soitti trumpettia nuorisosoittokunnissa ja oman isänsä soittokunnassa. Arthur oli toivonut harmonikkaa ja sai myös sen. Myöhemmin hän pääsi myös pianotunneille.
Onnellinen, musiikin täyttämä lapsuus päättyi Hannoverin pommituksiin toisessa maailmansodassa lokakuussa 1943, jolloin Arthur menetti vanhempansa ja kotinsa. Sodan jälkeen Fuhrmann solmi ensimmäisen varsinaisen muusikkosopimuksensa vuonna 1946 big bandin haitaristina, joka toimi vaihtui pian basistin virkaan. Sodan jälkeen hän esiintyi Saksassa myös pianistina ja yhtyelaulajana, soitti haitaria, bassoa, pasuunaa ja teki musiikin saralla kaikkea mahdollista. Fuhrmann tuli ensimmäisen kerran Suomeen Mario Weberin orkesterin soittajana vuonna 1952 ja soitti Suomessa kesät 1952–1955 Linnanmäellä, pääasiassa Peacockissa. Tämän jälkeen Fuhrmann jäi Suomeen ja teki työtä muusikkona eritoten pianistina eri ravintoloissa. Suomen kansalaisuuden Fuhrmann sai vuonna 1957.
Tieto Fuhrmannin muusikon taidoista kiiri pian alan ammattilaisten korviin, ja työtarjouksia alkoi tulla. Muun muassa Aarno Walli pyysi Fuhrmannin Palapeli-nimiseen tv-ohjelmaan basistiksi ja pianistiksi. Vähän myöhemmin Jaakko Jahnukainen pyysi Fuhrmannia ja hänen Kalastajatorpan yhtyetovereitaan, Tapio Yrjää ja Mauri Mustosta, mukaan radio-ohjelman Tervetuloa nimipäiväkahville house bandiksi. Ohjelmassa esiintyvä lauluyhtye oli nimeltään Kukonpojat, joka lauloi ohjelmassa joka sunnuntaiaamu onnittelulaulun. Reino Helismaa teki lauluihin tekstit ja Fuhrmann sovitukset. Fuhrmann totesi, että Reino Helismaa oli hänen paras suomen kielen opettajansa. Fuhrmann toimi myös kapellimestarina Niilo Tarvajärven tv-ohjelmissa, joista hän tuli tutuksi suurelle yleisölle (muun muassa ohjelmasarja Suuri ilmasilta).
Fuhrmann suomalaisten huipputekijöiden työtoverina

Erik Lindström nappasi Arthur Fuhrmannin sovittajaksi ensin Finndisciin. Myöhemmin myös Toivo Kärki työllisti Fuhrmannia. Töiden saamista edesauttoi se, että Fuhrmann oli tunnettu nopeudestaan. Toivo Kärki kunnioitti sitä, että Fuhrmannilla oli aina kaikki studiossa valmiina: kallista studioaikaa ei mennyt Fuhrmannin kanssa hukkaan. Näin toimiessaan Fuhrmann sai hyvän aseman sovittajana monien tuottajien mielissä. Fuhrmann ehti tehdä monia sovituksia aina Taisto Tammen ensilevystä Olavi Virran viimeiseen levyyn, jolla Virta tulkitsee muun muassa Fuhrmannin sovitukset lauluista Sateinen yö ja Nyt soita balalaikka.
Fuhrmann muusikkona ja kapellimestarina

Arthur Fuhrmann toimi Suomeen muutettuaan ensin freelance-muusikkona, -kapellimestarina ja -sovittajana vuosina 1955–1969 (muusikkona muun muassa Imatran Valtionhotellissa ja Kalastajatorpalla, kapellimestarina muun muassa Helsingin Svenska Teaternissa, eri kaupunginorkestereiden viihdekonserteissa kapellimestarina, muusikkona ja sovittajana eri kokoonpanoissa sekä radio- ja tv-ohjelmissa). Fuhrmann pyydettiin kapellimestariksi Helsingin Kaupunginteatteriin vuosiksi 1969–1972. Vuonna 1972 hänet pestattiin vakituiseksi kapellimestariksi Helsingin poliisisoittokuntaan. Fuhrmann uudisti ohjelmiston entistä suomalaisemmaksi. Fuhrmann toimi Helsingin Poliisisoittokunnan kapellimestarina vuodesta 1972 vuoteen 1992. Fuhrmann perusti myös Viihdejousikon.
Kankkulan kaivolla -radiohupailun innoittamana Fuhrmann ryhtyi johtamaan humppayhtye Pumppuveikkoja, joka teki useita single- ja EP-levyjä Musiikki Fazerille 1960-luvun alkuvuosina. Yhtyeen solisteina lauloivat muun muassa Eemeli (Esko Toivonen), Matti Louhivuori, Eino Grön, Pärre Förars ja Ilkka Rinne.
Fuhrmannin sovituksia ja sävellyksiä

Fuhrmann kirjoitti sekä sovituksissaan että sävellyksissään tietoisesti käyttömusiikkia eri tilanteisiin tarpeen mukaan. Varusmiesaikanaan vuonna 1958 hän sävelsi yksikkönsä nimikkomarssin Kolmas patteri, joka on siitä lähtien ollut hänen soitetuin teoksensa. Ollessaan viihdekapellimestarina hän teki sävellyksiä ja sovituksia sinfoniaorkesterikokoonpanolle, muun muassa sovituksen Marionito Moresin Uno-tangosta, jonka Helsingin kaupunginorkesteri on soittanut vuodesta 1972 lähtien jokaisen vappumatineansa ylimääräisenä numerona. Teatterikapellimestariaikana syntyi musikaalien lisäksi paljon näytelmä- ja kuunnelmamusiikkia. Poliisisoittokunnan aikana Fuhrmann sovitti ja sävelsi runsaasti puhallinmusiikkia. Viihdejousikolle hän sovitti noin 80 salonkiviihdeteosta, pääasiassa radionauhoituksia varten. Yllä mainittujen seikkojen vuoksi Fuhrmannin tuotanto on hyvin kirjava. Arthur Fuhrmannilla on Teostossa yli 700 rekisteröityä teosta. Teoslistalta löytyy hengellistä ja klassista musiikkia, kansallislauluja, iskelmää, twistiä, tangoa, humppaa sekä näyttämö- ja elokuvamusiikkia erilaisille kokoonpanoille. Todellisuudessa sovituksia on paljon enemmän: pelkästään Poliisisoittokunnalle hän ehti tehdä noin 500 sovitusta. Sovituksia Fuhrmannin kädestä syntyi virsistä ja Mozartin klassisista sävellyksistä aina Georg Malmsténin, Toivo Kärjen, Erik Lindströmin, Rauno Lehtisen, Aarno Ranisen ja Jukka Kuoppamäen iskelmiin.
Fuhrmannin säveltämiä musikaaleja ovat Vieno Vainikainen (teksti Marja Rankkala, 1963), Lössi (teksti Kari Tuomisaari, 1965) ja Rakkain rakastaja (teksti Marja Rankkala, 1966). Elokuvamusiikkia hän sävelsi yhdessä Toivo Kärjen kanssa muun muassa elokuvaan Ei se mitään, sanoi Eemeli (1962). Fuhrmannin muista sävellyksistä mainittakoon Tampereen fanfaari (1961, Tampereen kaupungin sävellyskilpailun voitto), Poliisiparaati (1972), Tuntuu kuin maailma pyörisi väärin päin (sanat Reino Helismaa, 1975), Tuntematon tuttu (sanat Juha Vainio, 1975) Fight for the Copyright (1979), Rummuin pasuunoin (1987, Puolustusvoimien marssisävellyskilpailun 2. palkinto) ja Concertino baritonitorvelle.
Fuhrmann sanoittajana

Fuhrmannin tekemät sanoitukset ovat pääasiassa saksannoksia, muun muassa Jansson, Elstelä, Kuusisto (Muumiooppera), Kari Tuomisaaren Finnjet-valssi ja monet Georg Malmsténin laulut. Fuhrmann teki kuitenkin omia saksankielisiä tekstejä omiin sävellyksiinsä, muun muassa In Hamburg an der Elbe, jossa on 32 säkeistöä.
Fuhrmann vaikuttajana ja järjestötoiminnassa

Arthur Fuhrmann oli ahkerasti mukana musiikin eri tahojen järjestötoiminnassa ja kansallisena musiikkielämämme vaikuttajana. Hän toimi Säveltäjät ja Sanoittajat Elvisin puheenjohtajana 1965–1986 ja toiminnanjohtajana 1986–1992. Lisäksi hän oli Elvisin asiamiehenä vuodesta 1993 ja Edition Elvisin kustannuspäällikkönä vuodesta 1981. Elvisin kunniajäsen Fuhrmann oli vuodesta 1993. Fuhrmannin aikana kevyen musiikin tekijöiden asema kohentui ratkaisevasti, varsinkin Teostossa: genre- eli luokitusjärjestelmä poistettiin. Vuonna 1985 Fuhrmann kiinnitti huomiota siihen, että vuonna 1974 tekijänoikeuslaki oli muuttunut antaen tekstintekijöille samanlaiset oikeudet kuin säveltäjille: kustantajille eivät enää kuuluneetkaan tekstin osalta kustantajaosuudet ilman sopimusta tekstintekijän kanssa. Tämänkin paljon sisua vaatineen asian käsittely vei runsaat kaksi vuosikymmentä. Fuhrmann toimi myös toiminut Georg Malmstén –säätiön varapuheenjohtajana 1982–2002 ja puheenjohtajana 2002–2005. Fuhrmannin aloitteesta saatiin vuonna 1992 aikaan Georg Malmsténin muistomerkki puistikkoineen, niin sanottu Malmsténin kulma (Malmsténs hörna).
Fuhrmann oli Suomen Muusikkojen Liiton hallituksen jäsen 1970-luvulla ja liiton varapuheenjohtaja 1978–1985. Hän oli myös Gramexin hallituksen jäsen kapellimestareiden edustajana 1982–1985; siis aikana, jolloin Rooman sopimus ratifioitiin (Rooman sopimus tuli voimaan 1.1.1983). Fuhrmann oli Muusikkoliiton kunniajäsen vuodesta 2001.
Teoston johtokunnan jäsenenä Fuhrmann toimi kahteenkin eri otteeseen vuosina 1983–1987 ja 1993–1995. Lisäksi hän toimi Teoston eri toimikunnissa 1980- ja 1990-luvuilla, muun muassa genretoimikunnassa, ohjelmatoimikunnassa ja kustannussopimustoimikunnassa. Lisäksi Fuhrmann oli varapuheenjohtajana Suomen Musiikkineuvostossa, varapuheenjohtajana Suomen Säveltaiteilijain Liitossa ja sekä jäsenenä että varapuheenjohtajana Valtion säveltaidetoimikunnassa.
Vuonna 2000 perustettiin Arthur Fuhrmann Rahasto, jota hallinnoi Elvisin johtokunta ja Arthur Fuhrmann. Fuhrmann lahjoitti rahastolle kahden teoksensa kaikki tekijänoikeustulot. Fuhrmann kirjoitti omalla nimellään sekä nimimerkillä A. Ajomies muun muassa Selvis-lehteen, Teostory-lehteen, Rytmi-lehteen, päivälehtiin, Muusikko-lehteen ja Vihreään Lankaan.
Salanimet

A. Ajomies
F. Arthur
Vaikuttajat

Toivo Kärki, säveltäjä
Erik Lindström, säveltäjä
Reino Helismaa, sanoittaja
Juha Vainio, sanoittaja
Jaakko Salo, sovittaja
Georg Malmstén, säveltäjä, sanoittaja ja laulaja
Aiheesta muualla

Arthur Fuhrmann Pomus.net tietokannassa (Internet Archive)
Arthur Fuhrmannin sävellystuotanto Suomen äänitearkistossa (1901–1999)
Arthur Fuhrmannin sanoitustuotanto Suomen äänitearkistossa (1901–1999)
Arthur Fuhrmannin sovitustuotanto Suomen äänitearkistossa (1901–1999)
Arthur Fuhrmannin muistokirjoitus Helsingin Sanomissa
Arthur Fuhrmann Ylen Elävässä arkistossa
Arthur Fuhrmann 1930–2013 - Furtsin tahdonvoiman muistoksi, Selvis-lehti
Erite

Lehmä virtsaa.
Erite on biologisesti syntyvä seka-aines, jossa on pääasiassa jokin väliaine, kuten rasva tai vesi sekä mineraaleja, kuona-aineita ynnä erilaisia vaikuttavia aineita, kuten entsyymejä sekä solu- ja mikrobimateriaalia.
Osa eritteistä tuotetaan vain jonkin kuona-aineen poistamiseksi elimistöstä. Tällaisia eritteitä on esimerkiksi virtsa, jonka mukana poistuu muun muassa ureaa ja erilaisia ylimääräisiä suoloja sekä vettä. Entsyymipitoisista eritteistä mainitaan maksan tuottama sappi, joka sekä poistaa haitallista bilirubiinia että tuottaa ruoansulatuksessa tarvittavia entsyymejä. Sylki erittyy erityistä sylkirauhasista ja maito nisistä. Maidossa on vauvankin tarvitsemia suoja-aineita.
Ekskreetio on tieteellinen termi, joka kuvaa prosessia, jossa metabolismin tuottamat haitta-aineet poistetaan elimistöstä. Ekskreetio ei tarkoita pelkästään yleistajuista ulostamista tai virtsaamista, sillä myös uloshengitys, hikoilu ja muut ruumiintoiminnot toimivat ekskreetion reitteinä.
Sanalle erite jossain määrin synonyyminen käsite on metaboliitti, joka viittaa aineenvaihdunnan tuottamien haitta-aineiden olemukseen ekskreetiossa (esimerkiksi hiki, virtsa).